เอสแอนด์พีจ่อปรับเครดิตไทยขึ้นสู่ระดับA-
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

โพสต์ทูเดย์ — คลังมีลุ้นเอสแอนด์พีปรับเครดิตไทยเป็น A หลังเศรษฐกิจไทยโดดเด่น
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า ช่วงกลางเดือนที่ผ่านมาได้มีการหารือกับเจ้าหน้าที่ตัวแทนสถาบันจัดอันดับเครดิตความน่าเชื่อถือ สแตนดาร์ด แอนด์ พัวร์ (S&amp;P) ซึ่งได้เข้ามาขอข้อมูลเพื่อวิเคราะห์ภาพรวมเศรษฐกิจไทย โดยตัวเลขเศรษฐกิจทุกด้านปรับตัวดีขึ้น ทั้งการส่งออก เงินสำรองระหว่างประเทศ ดุลการชำระเงิน การไหลเข้าของเงินทุน ซึ่งเอสแอนด์พีก็ยอมรับว่าอยู่ในระดับที่ดีมาก
เจ้าหน้าที่เอสแอนด์พีให้ความสนใจเกี่ยวกับปัญหาการเมืองในประเทศเพราะกลัวจะเป็นตัวถ่วงเศรษฐกิจ ซึ่งได้มีการชี้แจงว่าไม่น่าจะมีผลต่อเครดิตของไทย และที่ผ่านมาได้มีการพิสูจน์แล้วว่าการเมืองไม่ได้ส่งผลกระทบต่อเศรษฐกิจ ไทยยังสามารถบริหารจัดการได้ และมีภาคเอกชนเป็นตัวนำเศรษฐกิจ ทำให้เศรษฐกิจไทยเติบโต
ประเด็นที่ทางเอสแอนด์พีให้ความสนใจพิเศษ คือเรื่องการเมืองและเรื่องปิดสนามบิน 
นายจักรกฤศฏิ์ หวังว่าเอสแอนด์พีจะปรับขึ้นเครดิตให้ไทยจาก BBB+ เป็น A เนื่องจากพื้นฐานเศรษฐกิจไทยโดยรวมดีขึ้น